Document ID: /fineweb-2-swissfilter-quality_10-filterrobots/filtered/02038.jsonl.gz/4312

da pli Furmaziun cuntinuada...
La purschida da furmaziun cuntinuada a la SAPGR sustegna scolastas e scolasts en differentas fasas da lur vita professiunala e dat novs impuls per scola ed instrucziun.
da pli Perscrutaziun e servetschs...
La perscrutaziun applitgada e la realisaziun dals resultads e da las enconuschientschas en products cun gudogn direct per la scienza, la furmaziun cuntinuada e la pratica furman l’incumbensa principala da la partiziun perscrutaziun, svilup e servetschs.
da pli La SAPGR...
La Scola auta da pedagogia dal Grischun (SAPGR) procura per la scolaziun e la furmaziun cuntinuada da persunas d’instrucziun per il chantun Grischun e per ils chantuns cunfinonts. Cun radund 500 studentas e students tutga la SAPGR tar las SAP mesaunas da la Svizra.
En il CAS «Informatica e didactica da l'informatica sin il stgalim secundar I» vegnan tematisadas en detagl las cumpetenzas d’informatica dal plan d’instrucziun 21 e lur intermediaziun vegn messa en il center. Latiers vegni era dà paisa ad in’instrucziun interdisciplinara. La part teoretica vegn cumplementada cun visitas da l’instrucziun.
Il CAS qualifitgescha las absolventas ed ils absolvents ad in’instrucziun d’informatica constructiva en il ciclus 3. Il studi sa cumpona da 4 moduls. En il modul “Concepts da basa da l’informatica” vegnan intermediadas las cumpetenzas impurtantas da l’informatica ch’èn definidas en il plan d’instrucziun 21. Ils moduls da la didactica dal rom “Programmaziun” e “Scienza da datas” focusseschan sin la didactica dad omadus temas. En il center stat l’intermediar confurm als stgalims dals concepts d’informatica en unitads d’instrucziun concretas. Il modul didactica dal rom “Algoritmica” metta l’accent sin crear ed analisar algoritmus ed intermediar pensar algoritmic.
Durada e certificat
Il perfecziunament sa cumpona dals quatter moduls menziunads sura ed ina lavur da certificat integrada; el cumenza il settember 2020 e dura in onn. Il perfecziunament vegn realisà da la SAPGR en cooperaziun cun la SPF da Turitg e cumpiglia 15 puncts ECTS, quai che correspunda ad in engaschi da circa 450 uras. La finiziun cun success da tut ils moduls e da la lavur da certificat maina ad in «Certificate of Advanced Studies» da la Scola auta da pedagogia dal Grischun.
Lieu: SAP Grischun, SPF Turitg
Manader dal studi: Dr. Dennis Komm
Custs: CHF 6’000.-, excl. materialias, viadis, albiert ed alimentaziun
Termin d’annunzia: Questa scolaziun cun certificat ha gia cumenzà. La proxima scolaziun è planisada per l’onn da scola 22/23. Sche Vus As interessais per quella e na vulais betg manchentar la publicaziun, pudais Vus As registrar qua nunliantamain sco interessent/a.
Infurmaziuns detagliadas chattais vus en la broschura da la scolaziun cun certificat.
|Annunzia|
|Persunas d'instrucziun da la pratica / Persunas d'instrucziun|
|Mediateca|
|Linguas|
|Program da curs furmaziun cuntinuada|
|Links nizzaivels|
|MINT|
|Arrivar|
|Entrar|
|Purschida da la scola auta|